Разговор:Втора Светска војна - Википедија

# Разговор:Втора Светска војна

### Од Википедија, слободна енциклопедија

Втора Светска војна Од Wikipedia

Втората Светска војна е глобален конфликт што почнува на 7 јули 1937 година, во Азија, и на 1 септември 1939 во Европа и трае до 15 август 1945 со капитулацијата на Јапонија. Втората Светска војна ги зафати мнозинството на земји во светот на секој населен континент. Речиси сите земји што биле вклучени во Првата Светска војна биле инволвирани и во Втората Светска Војна. Таа е најголемиот и најскапиот вооружен конфликт во светската историја.

Причините за војната, кои најчесто се припишуваат на Версајскиот договор, Големата депресија, национализмот и милитаризмот, се предмет на дебати. На кој датум војната започнала е исто така предмет на расправа, најчесто се смета дека таа официјално започнала со германската инвазија на Полска на 1 септември 1939, но исто така се наведуваат и други дати - јапонската инвазија на Кина на 7 јули 1937 (почетокот на Втората Кинеско-јапонска војна), или уште порано - во 1931 со јапонската инвазија на Манџурија. Некои, пак, сметаат дека Првата и Втората Светска војна се еден конфликт раздвоен само со "прекин на огнот".

Борби се воделе низ Атлантскиот Океан, Западна и Источна Европа, Средоземно Море, Африка, Блиски Исток, Источна и Југоисточна Азија. Во Европа војната завршила со капитулацијата на Германија, на 8 мај 1945, но продолжила се во Азија се до поразот на Јапонија на 15 август 1945.

Се претпоставува дека околу 57 милион луѓе загинале во војната, вклучувајќи геноцид како што е Холокаустот. Втората Светска војна е пример за тотална војна, каде што се вклучени и фронтот и бомбардирањето на цивили. Атомската бомба, млазниот авион и радарот се само некои од изумите за време на војната.

Поствоена Европа била поделена на Западна и Советска сфера на влијание. Првата доживува економска реконструкција преку Маршаловиот план, додека пак источните земји станале сателити на СССР. Во воена смисла, Западна Европа, во најголем дел била инкорпорирана во НАТО, а Источна Европа во Варшавскиот пакт, сојузи меѓу кои се водеше Студената војна. Во Азија, американската воена окупација на Јапонија доведе до нејзина вестернизација, додека пак Кина се подели на комунистичка Народна Република Кина и националистичка Република Кина (Тајван).

## [уреди] Адолф Хитлер

Адолф Хитлер (20 април 1889 – 30 април 1945) бил син на австриски цариник. Работел како цртач на разгледници и молер. За време на првата светска војна се борел во Франција, бил изложен на бојни отрови и потоа бил одликуван за храброст.

По поразот на германско-австриските сили, тој станал еден од бројните бесцелни, невработени и депримирани луѓе, кои се сновеле низ Германија и размислувале што ќе се случи со нивната некогаш голема нација.

На оваа тема Хитлер почнал да размислува не како за неуспех во воена смисла, туку како за „нож во грб“ од германските политичари, корумпирани од комунистите и Евреите. Решил да формира партија; ја нарекол Национална социјалистичка германска работничка партија (накусо Нацистичка) и испланирал одмазда за поразот и реставрација на германската величина.

Набргу потоа во себе почнал да открива талент за ораторство и способност да ги врзува луѓето за своите идеи.

Нацизмот почнал вртоглаво да се шири меѓу широките народни маси во Германија, но првиот обид за преземање на власта пропаднал. Но со паѓањето на Германија во длабока економска криза и со растење на невработеноста, Хитлер почувствувал дека му дошло времето па насилно си го пробил патот и на народот му понудил само едно решение: слепа послушност на неговата волја.

Хитлер успеал во 1933 година да го придобие и натера претседателот Хинденбург да го именува за канцелар. Следната година Хинденбург починал, а Хитлер ги приграбил и неговите функции и се нарекол Фирер (водач).

Набргу потоа Хитлер започнал да размислува за освојување на светот. Се насочил кон соседните земји и со инвазијата на Полска на 1 септември 1939 тој всушност ја предизвикал Втората Светска војна. До 1942 година станал господар на цела Европа и на Советските територии до Москва. Но потоа сојузниците со нивните комбинирани сили ја разбиле германската војска и во април 1945 додека руската артилерија го разорувала Берлин, Хитлер во својот бункер си го одзел животот.

Адолф Хитлер бил генијалец. Но својот потенцијал го искористил за нечовечни цели - директно бил одговорен за смртта на 50 милиони луѓе, стотици милони ранети и безброј разурнати градови. Овој чудовишен човек, синоним за злото и демонското, на светот му нанел поголемо зло од кога и да е.

Тој бил вегетаријанец, ги сакал децата, ги сакал животните, не пушел и не пиел, но користел амфетамини и до самиот крај и останал верен на својата љубовница.

Преземено од "http://mk.wikipedia.org/wiki/%D0%90%D0%B4%D0%BE%D0%BB%D1%84_%D0%A5%D0%B8%D1%82%D0%BB%D0%B5%D1%80"

Преземено од "http://mk.wikipedia.org Категории: Историја | Втора Светска војна

А бе се е добро,само малку е напишано. Треба да се прошири текстот уште.

Преземено од "http://mk.wikipedia.org../../../%D0%B2/%D1%82/%D0%BE/%D0%A0%D0%B0%D0%B7%D0%B3%D0%BE%D0%B2%D0%BE%D1%80%7E%D0%92%D1%82%D0%BE%D1%80%D0%B0_%D0%A1%D0%B2%D0%B5%D1%82%D1%81%D0%BA%D0%B0_%D0%B2%D0%BE%D1%98%D0%BD%D0%B0_b22c.html"

##### Views

- Статија
- Разговор
- Тековна верзија

##### Пребарај